b'\n_START_ARTICLE_\nErni Gregor\xc4\x8di\xc4\x8d\n_START_SECTION_\n\xc5\xa0portna kariera\n_START_PARAGRAPH_\nErni Gregor\xc4\x8di\xc4\x8d se s \xc5\xa1portom ukvarja \xc5\xbee celo \xc5\xbeivljenje. Sprva je bil aktiven v karateju in kickboxu, nato pa je leta 1998 za\xc4\x8del z delom osebnega trenerja in ve\xc4\x8dino \xc4\x8dasa pre\xc5\xbeivel v fitnesu. Tam je prvi\xc4\x8d naletel na powerlifting (triatlon mo\xc4\x8di) in se v njem preizkusil. V dosedanji karieri (na prvem mednarodnem tekmovanju je nastopil leta 2010) je na svetovnih in evropskih prvenstvih osvojil \xc5\xbee ve\xc4\x8d kot 35 medalj v powerliftingu, potisku s prsi, mrtvem dvigu in push&pull-u._NEWLINE_V svoji \xc5\xa1portni karieri je tekmoval v ve\xc4\x8d razli\xc4\x8dnih powerlifting federacijah (GPC, WPC, GPA, WUAP, IPO). V nekaterih izmed njih je \xc5\xa1e vedno aktualni svetovni in evropski rekorder. V zadnjih letih aktivno sodeluje in nastopa v GPA in WUAP ter je hkrati slovenski predsednik teh dveh federacij.\n_START_SECTION_\nDr\xc5\xbeavni rekordi\n_START_PARAGRAPH_\nErni  je trenutni dr\xc5\xbeavni rekorder v powerliftingu, potisku s prsi, push&pull-u in mrtvem dvigu v kategoriji do 75 kg tako v starostni kategoriji open kot tudi submaster.\n_START_SECTION_\nEvropski rekordi\n_START_PARAGRAPH_\nErni dr\xc5\xbei trenutni GPA evropski submaster rekord v potisku s prsi in push&pull-u v kategoriji do 75 kg. V federaciji IPO je v letu 2014 postavil evropski submaster rekord do 75 kg v potisku s prsi z opremo, ki velja \xc5\xa1e danes.\n_START_SECTION_\nSvetovni rekordi\n_START_PARAGRAPH_\nTrenutno Erni Gregor\xc4\x8di\xc4\x8d dr\xc5\xbei skupno 10 svetovnih rekordov WUAP federacije v raw powerliftingu, raw potisku s prsi in raw mrtvem dvigu  v open, submaster in master kategoriji do 75 kg._NEWLINE_Prav tako je trenutni GPA svetovni rekorder v push&pull-u v submaster kategoriji do 75 kg.'